Na temelju članka 31. stavka 2. Zakona o postupanju s nezakonito izgrađenim zgradama (NN 86/12, 143/13, 65/17 i 14/19), te članka 31. Statuta Općine Veliki Bukovec, („Službeni vjesnik Varaždinske županije“ br. 18/13, 6/18, 15/20, 6/21 i 41/21 – pročišćeni tekst), Općinsko vijeće Općine Veliki Bukovec na svojoj 12. sjednici održanoj dana 30.08.2022. godine donosi

**PRVE IZMJENE PROGRAMA**

**utroška sredstava od naknade za zadržavanje nezakonito izgrađenih**

**zgrada u prostoru za 2022. godinu**

Ovim Izmjenama Programa utroška sredstava od naknade za zadržavanje nezakonito izgrađenih zgrada u prostoru za 2022. godinu mijenja se Program utroška sredstava od naknade za zadržavanje nezakonito izgrađenih zgrada u prostoru za 2022. godinu („Službeni vjesnik Varaždinske županije“ br. 99/21), na način da glasi:

**Članak 1.**

Zakonom o postupanju s nezakonito izgrađenim zgradama (NN 86/12, 143/13, 65/17 i 14/19) propisano je da „trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave“ stoga se ovim Programom utvrđuje namjena i kontrola korištenja naknade za zadržavanje nezakonito izgrađene zgrade u prostoru, a koja je prihod Proračuna Općine Veliki Bukovec za 2022. godinu.

**Članak 2.**

U Proračunu Općine Veliki Bukovec za 2022. godinu planiraju se sredstva naknade za zadržavanje nezakonito izgrađene zgrade u prostoru u iznosu od 30.000,00 kuna, a koristiti će se za:

* Za poboljšanje infrastrukturne opremljenosti na području općine kako slijedi:

projekt izgradnje spoja cesta – Dravska ulica i ulica Franje Sovića u Velikom Bukovcu

**Članak 3.**

Ove 1. Izmjene Programa objavit će se u „Službenom vjesniku Varaždinske županije“.

KLASA: 400-02/21-01/02

URBROJ: 2186-28-01-22-2

U Velikom Bukovcu 30.08.2022.

 Predsjednica Općinskog vijeća Općine Veliki Bukovec

Jasenka Zdelar, dipl.iur., v.r.